РЕПУБЛИКА СРБИЈА

ОПШТИНА ЧАЈЕТИНА

Комисија за спровођење јавног конкурса

за финансирање пројеката невладиних организација

Број:400-61/2016-01

Дана: 19. јануара 2016.године

Ч а ј е т и н а

Комисија за спровођење јавног конкурса за финансирање пројеката невладиних организација , расписује

**ЈАВНИ КОНКУРС**

**ЗА ФИНАНСИРАЊЕ ПРОЈЕКАТА НЕВЛАДИНИХ ОРГАНИЗАЦИЈА СА ТЕРИТОРИЈЕ ОПШТИНЕ ЧАЈЕТИНА ИЗ БУЏЕТА ОПШТИНЕ ЧАЈЕТИНА**

**ЗА 2016. ГОДИНУ**

Средства намењена невладиним организацијама додељују се за реализацију пројеката из следећих области:

1. образовања, науке, културе ;
2. заштите животне средине;
3. активности које се односе на јачање сарадње између владиног, невладиног и бизнис сектора;
4. развоја локалне заједнице;
5. програма за омладину;
6. развоја цивилног друштва;
7. омладинска удружења,
8. пензионери,
9. куд и певачка удружења.

Право учешћа имају невладине, непрофитне и неполитичке организације и удружења грађана која су регистрована на територији општине Чајетина .

Вредност опредељених средстава у буџету је 4.500.000,00 динара.

Учесник конкурса је дужан да уз пријаву достави:

* пријавни образац,
* попуњен образац описа пројекта,
* оверену фотокопију решења о упису Удружења у регистар,

Пријаве морају бити у затвореној коверти и са назнаком: „Пријава за Конкурс за финансирање пројеката невладиних организација са територије општине Чајетина из буџета општине Чајетина “.

Пријаве се достављају преко писарнице Општинске управе Чајетина или поштом на адресу:

**Општина Чајетина**

**Комисији за спровођење јавног конкурса за финансирање пројеката невладиних организација**

**31310 Чајетина , Улица Александра Карађорђевића број 28 .**

**Рок за подношење пријава је закључно са 4.фебруаром 2016. године.**

Неблаговремене пријаве неће бити разматране, а непотпуне пријаве ће се сматрати неисправним.

Критеријуми за оцењивање су:

* усклађеност пројекта са свим захтевима конкурса од 0 до 10 бодова;
* реализација предложеног пројекта на територији општине Чајетина од 0 до 20 бодова;
* важност пројекта од 0 до 50 бодова;
* број година рада на општини Чајетина од 0 до 10 бодова;
* материјална и кадровска опремљеност невладине организације од 0 до 10 бодова;

Невладине организације и удружења чији пројекти буду изабрани на Конкурсу и којима се одобре средства из буџета општине Чајетина , дужне су доставити оверену фотокопију оснивачког акта (Статута) и оверену фотокопију финансијског извештаја достављеног надлежним државним органима за претходну годину.

Комисија ће на основу утврђених критеријума сачинити ранг листу подносилаца уредних и благовремених пријава, и објавити je на порталу општине Чајетина .

Подносилац пријаве има право на приговор у року од 5 дана од дана објављивања ранг листе на званичној интернет презентацији општине Чајетина.

По коначности ранг листе, Председник општине ће на основу редоследа са ранг листе и на предлог Комисије, доносити појединачне одлуке о одобравању средстава за реализацију прихваћених пројеката.

Јавни конкурс се објављује на званичној интернет презентацији општине Чајетина.

**Комисија за спровођење јавног конкурса**